AaB's fans lader tilsyneladende op til en fest i de sidste hjemmekampe i Superligaen. Der er i hvert fald tæt på udsolgt til sæsonens sidste kampe i Superligaen, hvor det danske mesterskab i fodbold kan havne i Aalborg igen. AaB spiller 15. maj mod Brøndby hjemme på Aalborg stadion i sæsonens næstsidste hjemmekamp. Til den kamp er der kun cirka 350 siddepladser tilbage. Til den kamp er der nemlig mulighed for, at AaB kan hjemføre mesterskabet i tabellen. Den allersidste kamp spilles mod OB 24. maj. Det er den kamp, hvor AaB i givet fald vil få overrakt medaljerne - af den ene eller den anden karat.

Referat:
Tæt på udsolgt til de afgørende kampe på Aalborg Stadion